**SZOLGÁLTATÁSVÁSÁRLÁSI SZERZŐDÉS**

Jelen Szerződés létrejött egyrészről

1. az Országos Környezetvédelmi és Természetvédelmi Főfelügyelőség (Országos Környezetvédelmi és Természetvédelmi Főfelügyelőség Nemzeti Hulladékgazdálkodási Igazgatóság) (székhelye: 1016 Budapest, Mészáros utca 58/A.; adószáma: 15597779-2-41; bankszámlaszáma: 10032000-00287261-00000000 (Magyar Államkincstár); elérhetősége: [info@oktf-nhi.gov.hu](mailto:info@oktf-nhi.gov.hu); képviseli: Búsi Lajos főigazgató; a továbbiakban: **OKTF NHI**),

másrészről

1. a/az\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; cégjegyzékszáma: \_\_\_\_\_\_\_\_\_\_\_\_\_\_\_; adószáma: \_\_\_\_\_\_\_\_\_\_\_\_\_\_; VPID száma\_\_\_\_\_\_\_\_\_\_\_\_\_\_; KÜJ száma: \_\_\_\_\_\_\_\_\_\_\_\_\_\_\_; bankszámlaszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; képviseli: \_\_\_\_\_\_\_\_\_\_\_\_\_\_\_\_\_\_\_\_\_\_\_; elérhetőségei: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; a továbbiakban: **Közszolgáltató**)

(a továbbiakban: **Fél** vagy együttesen: **Felek**) között a környezetvédelmi termékdíjról szóló 2011. évi LXXXV. törvény (a továbbiakban: **Ktdt.**) 22/A. §-a alapján.

1. **PREAMBULUM**
   1. Az esetleges viták és értelmezési problémák elkerülése érdekében Felek az alábbiakat rögzítik.
   2. Felek kifejezik abbéli szándékukat, hogy szorosan együttműködnek azon közös cél elérése érdekében, hogy Magyarországon a lakosság által kibocsátott települési szilárd hulladék a lehető legnagyobb mértékben hasznosításra kerüljön. Ezért kiemelten fontosnak tartják és mindent megtesznek a jelen Szerződés hatálya alá tartozó lakossági szelektív hulladékgyűjtés hatékonyságának és a lakosságtól visszagyűjtött csomagolási hulladékok mennyiségének növelése érdekében.
   3. A Felek egyetértenek abban, hogy a lakossági szelektív hulladékgyűjtési rendszerek jellemzője, hogy az ennek keretében – főszabályként a háztartásokban keletkező – csomagolási hulladék sok gyűjtési pontról, kis mennyiségben, járatszerűen, sokszor rossz minőségben kerül begyűjtésre. Ezen tevékenység költséghatékonysága jelentősen elmarad az egyes gyűjtőpontokon koncentráltan, nagy mennyiségben, jó minőségben gyűjtött – főszabályként ipari, kereskedelmi, szolgáltatói stb. tevékenységet folytató szervezeteknél keletkező – csomagolási hulladékgyűjtés költséghatékonyságától.
   4. Ugyanakkor a hulladékgazdálkodási közszolgáltatás keretében végzett, a fentiek miatt sok esetben veszteséges tevékenységet folytatni és bővíteni szükséges, hiszen a lakosságnál keletkező csomagolási hulladékok lehető legnagyobb mértékű hasznosítása a Felek által elismert közérdek.
   5. A Felek között egyetértés van a tekintetben, hogy az OKTF NHI a jelen Szerződés szerinti díjakat csak és kizárólag a fentebb körülírt, nagy költséggel, önköltségi alapon gazdaságosan nem végezhető szolgáltatás fenntarthatósága érdekében fizeti meg a Közszolgáltató részére.
   6. A jelen Szerződés rendelkezéseit a jelen Szerződésben és a vonatkozó jogszabályokban [különösen a Ktdt.-ben és a környezetvédelmi termékdíjról szóló 2011. évi LXXXV. törvény végrehajtásáról szóló 343/2011. (XII. 29.) Korm. rendeletben (a továbbiakban: Ktdt. végrehajtási rendeletében)] megfogalmazott célok megvalósítása érdekében, azokkal összhangban kell értelmezni.
2. **Bevezetés**
   1. Az OKTF NHI a Ktdt. 19. § (3) bekezdésében meghatározott, az állami hulladékgazdálkodást közvetítő szervezet, mely – a jogszabályban meghatározott hasznosítási arányok teljesítésének biztosítása érdekében – 2015. január 1-jétől kizárólagosan jogosult a termékdíjköteles termékekből képződött – a veszélyes hulladéknak minősülő csomagolási hulladék kivételével – hulladékok hulladékkezelési rendszerében közvetítői feladatkör ellátására.
   2. Az OKTF NHI fenti célok érdekében végzett tevékenysége során, a jelen Szerződés feltételei szerint kezelt csomagolási hulladékok tulajdonjogát nem szerzi meg.
   3. Az OKTF NHI a Közszolgáltató által működtetett szelektív hulladékgyűjtési rendszer támogatása érdekében egységes, minden partnerre érvényes, országos kommunikációs stratégiát dolgoz ki. Ennek elemeit az OKTF NHI térítésmentesen biztosítja a Közszolgáltató és közreműködője részére, amely elemeket a Közszolgáltató és közreműködői a kommunikációs tevékenységeiben alkalmazhatják. A Közszolgáltató és közreműködői részt vehetnek az OKTF NHI által szervezett tudatformáló kampányok végrehajtásában.
   4. Felek megállapodnak, hogy jelen szerződés hatálya alatt egymás és a Közszolgáltató közreműködőinek logóját a honlapjukon, valamint kiadványaikban – előzetesen egyeztetett formátumban és módon – kölcsönösen megjeleníthetik, valamint az OKTF NHI logóját a hulladékgyűjtő, hulladékszállító járműveken a Közszolgáltató és közreműködői megjeleníthetik.
   5. Felek megállapodnak, hogy az OKTF NHI, a Közszolgáltató és közreműködői a hulladékgyűjtéssel, hulladékgazdálkodással kapcsolatos rendezvényekről, konferenciákról, akciókról egymást előzetesen és kölcsönösen tájékoztatják, azok lebonyolítása során együttműködnek.
   6. Felek megállapodnak, hogy az 2.3. – 2.5. pontokban foglalt, valamint az egyéb, kommunikációval kapcsolatos feladatok felmerülése esetén az OKTF NHI a Közszolgáltató – 2. adatlapon megjelölt – kommunikációért felelős kapcsolattartójával együttműködve jár el, továbbá a Közszolgáltató biztosítja, hogy ezen pontok rendelkezései a közreműködői vonatkozásában is teljesüljenek.
3. **Fogalom meghatározások**
   1. A szerződés szempontjából közszolgáltatónak minősül:

a) az a hatályos minősítési engedéllyel rendelkező nonprofit gazdasági társaság, amely a vele kötött hulladékgazdálkodási közszolgáltatási szerződés időtartama alatt (a közszolgáltatási szerződésben szereplő, vagy önkormányzat által tett nyilatkozat alapján) elkülönített gyűjtést is végez; továbbá

b) a katasztrófavédelmi területi szerv határozatában hulladékgazdálkodási közszolgáltatás ideiglenes ellátására kijelölt közérdekű szolgáltató is, amennyiben a kijelölő határozat alapján elkülönített gyűjtést is végez.

A 3.1. b) pont tekintetében közszolgáltatónak minősül a katasztrófavédelem területi szerve kijelölő határozatában az elkülönített gyűjtésről történő rendelkezés hiányában, a határozattal érintett települési önkormányzat nyilatkozatában megjelölt elkülönített gyűjtést végző közérdekű szolgáltató.

* 1. Lakossági szelektív hulladékgyűjtésnek minősül a Szerződés alkalmazásában:
     1. az a tevékenység, amelynek során a Közszolgáltató a települési szilárd hulladék háztartásokban keletkezett egyes összetevőit az újrafeldolgozás vagy visszanyerés érdekében az erre a célra *kialakított gyűjtőponton, házhoz menő rendszeres járattal*, vagy ezzel egyenértékű más gyűjtési módszerrel a hatályos jogszabályokban rögzítettek szerint hulladékgazdálkodási közszolgáltatás keretében elkülönítetten gyűjti; illetve
     2. a Közszolgáltató által üzemeltetett *hulladékudvarban* – a háztartásokból származó és természetes személyek által leadott – szelektíven gyűjtött csomagolási hulladék átvétele, amelyért a Közszolgáltató nem számít fel, illetve nem juttat külön díjazást; valamint
     3. óvodákban, alap-, közép- és felsőfokú oktatási intézményekben, kollégiumokban, egészségügyi intézményekben, szociális intézményekben, valamint egyéb közfeladat ellátására létrehozott költségvetési szervnél keletkezett szilárd hulladék egyes összetevőinek az újrafeldolgozás vagy visszanyerés érdekében az erre a célra *kialakított gyűjtőponton, házhoz menő rendszeres járattal*, vagy ezzel egyenértékű más gyűjtési módszerrel, a hatályos jogszabályokban rögzítettek szerinti – hulladékgazdálkodási közszolgáltatás keretében történő – elkülönített gyűjtése; továbbá az ezen pont hatálya alá tartozó intézmények, az önkormányzatok, illetve az OKTF NHI által szervezett rendezvények, kampányok hulladék-mentesítése során végzett, a hulladék szelektált gyűjtésével kapcsolatos tevékenység; továbbá
     4. óvodák, alap-, közép- és felsőfokú oktatási intézmények által tudatformáló környezetvédelmi akció keretében a Közszolgáltató hulladékgazdálkodási közszolgáltatási szerződésének területi hatályán belül történő elkülönített gyűjtés, amennyiben ez a szolgáltatás a Közszolgáltató hulladékgazdálkodási közszolgáltatási szerződésének területi hatálya alá tartozó valamennyi ilyen intézménye számára elérhető; továbbá
     5. az irodai-, kiskereskedelmi, vendéglátás tevékenység, szálláshely szolgáltatás nyújtása során, továbbá kulturális és természeti látványosságok helyszínén, kiállítások, rendezvények helyszínén, sport- és szabadidős létesítmények területén kis mennyiségben, nem koncentráltan keletkező, a háztartási hulladékhoz hasonló jellegű hulladékok elkülönített gyűjtése, amennyiben a gyűjtés a hulladékgazdálkodási közszolgáltatás keretén belül, gyűjtőhelyenként és frakciónként legfeljebb 2500 l-es, a hulladékgazdálkodási közszolgáltatás keretében alkalmazott gyűjtőedényben történik, és a heti ürítési gyakoriság a hulladékgazdálkodási közszolgáltatás keretében végzett ürítési gyakoriságot nem haladja meg; továbbá ezen hulladékok gyűjtése nem sorolható az ipari, kereskedelmi jellegű gyűjtés körébe, és a szállítást a Közszolgáltató rendszeresen, a lakossági szelektív hulladék gyűjtőjárattal végzi.
  2. Nem minősül lakossági szelektív hulladéknak az a hulladékmennyiség, amely – figyelemmel a Preambulumban megfogalmazottakra – nagykereskedelmi vagy ipari tevékenység során keletkezik, akkor sem, ha az természetes személy által kerül átadásra, leadásra.
  3. Hasznosító: a környezetvédelmi hatóság által kiadott, anyagában történő hulladékhasznosításra vonatkozó engedéllyel rendelkező, a hulladékról szóló 2012. évi CLXXXV. törvény (a továbbiakban: **Ht.**) 3. mellékletének megfelelően R3, R4, R5 hasznosítási műveleteket végző szervezet.
  4. Hulladékkezelő: a Hasznosító, valamint a hasznosítási vagy ártalmatlanítási műveleteket – ideértve a hasznosítást vagy ártalmatlanítást megelőző előkészítést – végző szervezet.
  5. OGyHT: a Ktdt.-ben meghatározott Országos Gyűjtési és Hasznosítási Terv. Az OKTF NHI-nek az OGyHT módosítására a Ktdt.-ben meghatározottak szerint van lehetősége.
  6. OKTF NHI kód: az egyes anyagáramok, illetve frakciók számviteli és szakmai azonosítását lehetővé tevő 9 jegyű számsor. Az egyes kódok felépítése és jelentése a havi jelentés útmutatójában található.
  7. A 2016. január 1-jei nyitókészlet (=2015.12.31-ei zárókészlet): tényleges mennyiségi felvétel alapján leltározási jegyzőkönyvben rögzített, 2015.12.31-ei fordulónapra vonatkozó hulladék mennyisége, amely a Közszolgáltató tulajdonában állt, és a könyvelési dokumentumokban ellenőrizhető módon megjelenik. A Közszolgáltató a cégszerűen aláírt nyitókészletről köteles az első havi jelentés megküldésekor adatot szolgáltatni. A díjfizetés a 2016. január 1-je előtt ténylegesen gyűjtött, a Közszolgáltató 2016. évi nyitókészletében szereplő, valamint a 2016. évben gyűjtött, és igazoltan 2016. január 1. és 2016. december 31. között hasznosításra átadott hulladékmennyiség után igényelhető.

Amennyiben közszolgáltatói tevékenységüket befejezik az év folyamán, úgy a hulladékot (záró készletet) átadhatják az új közszolgáltatónak. Az így átadott hulladék mennyiségét az átadó és az átvevő közszolgáltató által cégszerűen hitelesített számviteli, üzemviteli dokumentummal kell igazolni. Az átvevő közszolgáltatónál az átvett mennyiséget a Szerződés szempontjából Átvett készletnek tekintjük. A gyűjtött hulladékot az átadó közszolgáltató az átvevő közszolgáltatónak csak abban az esetben adhatja át, ha tevékenységét befejezi. A felek közötti hulladékátadás nem befolyásolja annak követelményét, hogy a hasznosításra átadásnak tárgyévben kell megtörténnie.

Valóságnak nem megfelelő adatokat tartalmazó nyitó jelentés a jelen Szerződés OKTF NHI általi azonnali felmondását vonhatja maga után.

* 1. Közreműködő: bármely természetes személy, vagy szervezet, akivel, vagy amellyel a Közszolgáltató jelen Szerződésben meghatározott feladatai teljesítése során együttműködik. Közreműködő különösen a Közszolgáltató megbízottja, alvállalkozója.
  2. Havi jelentés: A Közszolgáltató által a 2. mellékletben meghatározott és hasznosításra átadott hulladékmennyiség teljesítéséről papír alapon és elektronikusan megküldött adatszolgáltatás a jelen Szerződés 4.1. pont szerinti mennyiségre. Az OKTF NHI fenntartja magának a jogot, hogy a Havi Jelentést, valamint a 3.15. pont szerinti dokumentumok listájának tartalmát egyoldalúan módosítsa, és erről a Közszolgáltatót köteles legkésőbb a változással érintett havi jelentést megelőző 30. napig tájékoztatni.
  3. Éves jelentés: Az OKTF NHI által a tárgyévet követő év május 31. napjáig készített és megküldött jelentés a Közszolgáltatónak a tárgyévre vonatkozóan teljesített hulladékmennyiségekről, illetve a kifizetett Díjakról.

Vitatott teljesítés: a Közszolgáltató által elismerni kért teljesítés, vagy annak azon része, amely vonatkozásában az OKTF NHI a rendelkezésére álló adatok, tények ismeretében a teljesítés elismerését, vagy annak egy részét megtagadja.

A vegyes papír hulladék csomagolóanyag tartalmára vonatkozó arányok tekintetében az OKTF NHI – átmenetileg, saját mérési rendszerének kialakításáig – a 2012. évben alkalmazott havi átlagot tekinti mérvadónak, amely 39%-ot jelent.

* 1. Anyagáramok: a hulladékjegyzékről szóló 72/2013. (VIII.27.) VM rendelet 2. mellékletében meghatározott – azonosító kódok szerint részletezett – anyagáramok. Az anyagáramok azonosító kódjait a szerződés 2. melléklete tartalmazza, illetve az OKTF NHI által rendszeresített OKTF NHI kódokat a havi jelentés melléklete tartalmazza.
  2. Kifizetést megalapozó dokumentum, bizonylat minden olyan dokumentum, amely a Díj jogszerű igénylését támasztja alá, és alkalmazását valamely jogszabály írja elő, vagy jogszabályi előírás hiányában a szervezet a gazdasági esemény igazolására használja a működési rendjére vonatkozó szabályok alapján. A kifizetést megalapozó dokumentum típusai:

1. Mennyiség igazolására szolgáló dokumentumok, így különösen: mérlegjegy, szállítólevél, számla, CMR, CIM, ellenérték nélküli átadás esetén nyilatkozat az átvett hulladékról, stb.
2. Pénzügyi kifizetéshez szükséges dokumentumok, így különösen: Annex7 dokumentum, hulladék átvételét igazoló adatlap (Átvevő/Hasznosítói), hasznosítói nyilatkozat, köztartozásmentes adózói adatbázisba tartozást igazoló dokumentum, teljesítési igazolás stb.
3. Válogatás esetében a fentieken túlmenően: üzemszerű működést igazoló dokumentumok (üzemnapló), válogatási jegyzőkönyv.
4. Utóválogatás esetében a fentieken túlmenően: akkreditált válogatási jegyzőkönyv vagy kézi válogatás esetében, mely a tiszta csomagolóanyag hulladék kiválogatására irányul, válogatási üzemnapló.

A kifizetést megalapozó dokumentumok listáját az OKTF NHI a Szerződéssel egyidejűleg megküldi a Közszolgáltatónak és felteszi a honlapjára.

* 1. Válogatás: A lakosságtól – a hulladékgazdálkodási közszolgáltatás keretében – keverten gyűjtött csomagolási hulladékok anyagáramokra történő szétválogatása az anyagában történő hasznosítás érdekében.
  2. Átvett készlet: Azon hulladék mennyisége, amelyet az átadó közszolgáltató – amennyiben közszolgáltatói tevékenységét az év folyamán befejezi – az átvevő közszolgáltatónak átad, és az átadott hulladék mennyiségét az átadó és az átvevő közszolgáltató cégszerűen hitelesített számviteli, üzemviteli dokumentummal igazolja.
  3. Utóválogatás: A lakosságtól – a hulladékgazdálkodási közszolgáltatás keretében – vegyesen gyűjtött települési hulladék anyagában történő hasznosítás érdekében való válogatása.
  4. HUNOR: Hulladékgazdálkodási Navigáció Országos Rendszere, amely az Elektronikus Hulladékgazdálkodási Rendszer c. projekt (azonosító szám: EKOP-1.2.4-2012-2012-0001) keretén belül került kifejlesztésre.
  5. HGAS: a HUNOR részét alkotó Hulladékgazdálkodási Alaprendszer Szoftver.

1. **A Szerződés tárgya**
   1. Jelen Szerződés keretében az OKTF NHI – a minél magasabb hasznosítási arányok teljesítésének biztosítására – szerződést köt a Közszolgáltatóval a 2. mellékletben szereplő anyagáram és mennyiség szerint meghatározott csomagolási hulladék lakossági szelektív hulladékgyűjtés keretében történő gyűjtésére, valamint a hulladékgazdálkodási közszolgáltatás keretében vegyesen gyűjtött települési hulladék anyagában hasznosítható csomagolóanyag tartalmának kinyerését követően annak hasznosítónak történő átadására.
      1. Ellenértékként az OKTF NHI vállalja, hogy szerződésszerű teljesítés esetén a tárgyévre vonatkozó OGyHT-ban rögzített nettó összegű díjtételek alapján megfizeti az ÁFÁ-val emelt díjat (a továbbiakban: Díj).
      2. A nyitó és zárókészlet fogalmi elemeit, a díjfizetés igénylésének módját és a díjfizetés alapjait képző dokumentumok részletes szabályait a 3.8., 3.10. és a 3.15. pont szabályozza. A díjfizetés a 2016. január 1-je előtt ténylegesen gyűjtött, a Közszolgáltató 2016. évi nyitókészletében szereplő, valamint a 2016. évben gyűjtött, és igazoltan 2016. január 1. és 2016. december 31. között hasznosításra átadott hulladékmennyiség után igényelhető.
      3. A Díjtételek az OKTF NHI honlapján közzétett, hatályos OGyHT-ben kerülnek meghatározásra. Felek megállapodnak abban, hogy az OGyHT módosítása esetén nem kerül sor jelen Szerződés módosítására, hanem a Díjtételek alatt az adott elszámolási időszakban hatályos OGyHT-ben meghatározott díjakat értik azzal, hogy ha tárgyhón belül módosul az OGyHT, akkor a módosítás hatályba lépésének megfelelő bontásban történik a Díjtételek meghatározása.
      4. A vállalt mennyiségek elszámolása a szerződéskötés napja szerinti negyedév első napjától lehetséges, a korábbi időszakban hasznosításra átadott mennyiségekre vonatkozó igények nem elszámolhatóak. Az I. negyedévet követően megkötött szerződések esetében nyitókészlet nem számolható el.
   2. A hulladékgazdálkodási közszolgáltatás keretében nem elkülönítetten gyűjtött települési szilárd hulladék csomagolási hulladékhányada után a Közszolgáltató abban az esetben jogosult a Díjra, ha előkezelést követően (pl. utóválogatás, bálázás) az így kinyert csomagolási hulladék anyagában történő hasznosításra kerül. A Díjra az a Közszolgáltató jogosult, aki a jelen Szerződés aláírásával kötelezettséget vállal arra, hogy a nem elkülönítetten gyűjtött települési szilárd hulladékból válogatott csomagolási hulladékokat a lakossági szelektív hulladékként begyűjtött csomagolási hulladékoktól és az egyéb, ipari-kereskedelmi kategóriába eső csomagolási hulladékoktól, illetve a nem csomagolási hulladékkategóriába sorolt hulladékoktól elkülönítetten tartja nyilván.
   3. Az OKTF NHI – a pénzügyi keretétől függően – a Közszolgáltató által vállalt éves mennyiség tárgyhónapra eső időarányos részének legfeljebb 110 %-át befogadhatja, e fölött – jelen Szerződés 11.3. pontjában részletezettek szerint – a vállalt mennyiség módosításának kérelmezésével egyéni mérlegelés és elbírálás alapján dönt a befogadásról. A szerződésmódosítással érintett mennyiséget az elszámolás során a módosítás aláírásának a dátumától kell figyelembe venni.
2. **A Szerződés szerinti elszámoláshoz kapcsolódó határidők**
   1. A Közszolgáltató köteles a havi jelentéseket tárgyhót követő hó 15. napjáig megküldeni az OKTF NHI-hoz. A Szerződés hatályba lépését megelőző, de legkorábban 2016. január 1-jét követő időszakra vonatkozó havi jelentés dokumentumait a szerződéskötés hónapjának elszámolásával egy időben, legkésőbb tárgyhót követő hó 15. napjáig kell benyújtani az OKTF NHI-hoz.
   2. A Közszolgáltató által benyújtott, a tárgyhónapra vonatkozó havi jelentéssel, mint kifizetési kérelemmel kapcsolatos hiánypótlást az OKTF NHI a kézbesítéstől számított 15 napon belül, de legkésőbb a tárgyévet követő március 31-ig fogadja be. A határidő elmulasztása jogvesztő. Amennyiben a Közszolgáltató a hiánypótlásnak a fent megjelölt határidőig nem tesz eleget, az OKTF NHI a rendelkezésére álló adatok és dokumentumok alapján dönt a hiánypótlással érintett kifizetési kérelemről.
   3. Az 5.1 pontra is figyelemmel, az OKTF NHI a teljesítési igazolást legkésőbb a tárgyévet követő április 30-ig kiállítja.
   4. Az OKTF NHI a tárgyévre vonatkozóan teljesített hulladékmennyiségekről, illetve a kifizetett Díjakról az Éves jelentést tárgyévet követő év május 31. napjáig elkészíti és megküldi a Közszolgáltatónak.
3. **Felek kötelezettségei**
   1. Az OKTF NHI kijelenti, hogy a jelen Szerződés tárgyát érintő, a Közszolgáltató e Szerződésben vállalt kötelezettségei teljesítését elősegítő lényeges információkat írásos formában a Közszolgáltatóval közli.
   2. A Közszolgáltató kötelezi magát a jelen Szerződésben meghatározott kötelezettségei teljesítésére, így különösen a jelen Szerződés 2. mellékletében meghatározott hulladékmennyiség – tárgyévben történő – hasznosításra történő átadására, ezen túlmenően az OKTF NHI részére a jelen Szerződésben rögzítettek szerinti adatszolgáltatás teljesítésére.
   3. Az engedélyek, és egyéb kötelező dokumentumok hiányából, illetve a szerződések – különösen a közszolgáltatási szerződés – Közszolgáltatónak felróható érvénytelenségéből/ hatálytalanságából/ időközbeni felmondásából eredő károkat teljes körűen a Közszolgáltató viseli az OKTF NHI és harmadik személyek irányában.
   4. A Közszolgáltató kötelezi magát, hogy a jelen Szerződés aláírásával egyidejűleg az OKTF NHI rendelkezésére bocsátja az 1. adatlapon meghatározott dokumentumokat.
   5. Az adatszolgáltatás keretében a Közszolgáltató a Szerződés megkötésével egyidejűleg cégszerűen aláírt nyilatkozatot csatol arról, hogy a vele szerződésben álló önkormányzattól vagy önkormányzati társulástól kifejezetten a szelektív lakossági hulladékgyűjtésre, szállításra és utóválogatásra vonatkozóan részesül-e napi működési támogatásban, ide nem értve a fejlesztési és induló (pilot) támogatási programokat. Amennyiben igen, az OKTF NHI fenntartja magának a jogot – az összes körülmény alapos mérlegelését követően – a Díjtételek támogatással arányos csökkentésére.
   6. Amennyiben jelen Szerződés hatálya alatt jogszabály újabb engedély, tanúsítvány vagy egyéb dokumentum beszerzését írja elő, a Közszolgáltató haladéktalanul intézkedik azok beszerzéséről és a beszerzett dokumentumok rendelkezésre állásától számított 15 napon belül megküldi az OKTF NHI részére.
   7. A Közszolgáltató köteles a Szerződés megkötésekor a hiánytalanul, minden adatmezőre kiterjedően kitöltött 1., 2. mellékletet, valamint 1., 2., 3., 4., 5. és 6. adatlapot, és a települési önkormányzattal kötött hulladékgazdálkodási közszolgáltatási szerződéseket elektronikus úton is megküldeni az OKTF NHI részére az alábbi e-mail címre: jelentes@oktf-nhi.gov.hu. A közölt adatok év közbeni változása esetén Közszolgáltató 10 napon belül köteles az OKTF NHI-t – a változásnak megfelelően kitöltött adatlapok ismételt megküldésével – haladéktalanul értesíteni. Felek megállapodnak, hogy az adatok aktualizálása nem minősül szerződésmódosításnak.
   8. A Közszolgáltató köteles soron kívül bejelenteni minden újonnan igénybe vett közreműködőt, valamint a bejelentéssel egyidejűleg megküldeni az OKTF NHI részére az újonnan igénybe vett közreműködővel kötött szerződést, továbbá köteles bemutatni a jelen Szerződés aláírása után módosított szerződést. Amennyiben a Hasznosító engedélye az OKTF NHI – honlapján közzétett – adatbázisában megtalálható, a Közszolgáltatónak nem kell azt becsatolnia. Abban esetben, ha a közszolgáltató által gyűjtött hulladék külföldi hasznosítóba kerül, és a fent leírtak alapján szükséges, hogy az OKTF NHI részére a közszolgáltató megküldje a hasznosító engedélyét, csatolnia kell annak hiteles vagy hitelesített fordítását is. Amennyiben a Közszolgáltató külföldi közreműködővel kötött szerződést, csatolnia kell a szerződés fordítását is.
   9. A Közszolgáltató köteles a Szerződés megkötésekor – és ha év közben változás történik – megküldeni az 1. mellékletet, amely tartalmazza azoknak a településeknek a felsorolását, amely települések tekintetében a Közszolgáltató érvényes és hatályos közszolgáltatási szerződés, vagy a katasztrófavédelem területi szervének - a szelektív hulladékgyűjtést is magában foglaló - kijelölő határozata alapján hulladékgazdálkodási közszolgáltatást végez.
   10. Jelen Szerződés teljesítése során a Közszolgáltató – a hatályos jogszabályoknak megfelelően – jogosult közreműködőket igénybe venni. A közreműködőkkel kötött szerződésnek teljes körűen tartalmaznia kell az OKTF NHI Ktdt.-ben, az egyéb irányadó jogszabályokban, illetve jelen Szerződésben meghatározott ellenőrzési jogosultságát a közreműködőkre vonatkozóan is. Amennyiben a közreműködővel kötött szerződését nem kívánja módosítani a Közszolgáltató, a közreműködő részéről kiállított, az OKTF NHI Ktdt.-ben, az egyéb irányadó jogszabályokban, illetve jelen Szerződésben meghatározott ellenőrzési jogosultságának elismeréséről szóló nyilatkozatot is elfogadja az OKTF NHI.
   11. A jelen Szerződésből fakadó jogok és kötelezettségek közreműködők igénybevétele esetén is kizárólag a Közszolgáltatót illetik meg és terhelik a Polgári Törvénykönyvről szóló 2013. évi V. törvényben (a továbbiakban: Ptk.) szabályozottak szerint.
   12. Jelen Szerződés a Közszolgáltató és a Hulladékkezelők között megkötendő szerződéseket nem helyettesíti, azonban a korrekt (egyszeres) elszámolás érdekében a Közszolgáltató köteles bemutatni a hulladék útját a jelen Szerződés 8., 9. és 10. fejezetében meghatározottak szerint.
4. **GPS nyomkövető eszköz üzemeltetése**
   1. Az OKTF NHI a Szerződés tárgyát képező közszolgáltatói feladatok teljesítéshez, valamint a hulladékok útjának nyomon követéséhez GPS nyomkövető rendszert üzemeltet, és útvonal rögzítő-tároló berendezést (a továbbiakban: loggert) alkalmaz.
   2. A Közszolgáltató jelen Szerződés aláírásával visszavonhatatlan hozzájárulását adja ahhoz, hogy az OKTF NHI - a Közszolgáltató és közreműködői által - a szerződésszerű teljesítéshez igénybe vett gépjárművek vezetői által történő üzemeltetés keretében loggert bocsásson a Közszolgáltató és közreműködői rendelkezésére. Közszolgáltató kötelezettséget vállal arra, hogy a szerződéses kötelezettségeinek teljesítése során megfelelően gondoskodik a logger üzemeltetéséről és a logger által történő adatrögzítés zavartalan megvalósításáról.
   3. Közszolgáltató és közreműködője köteles a loggert minden, jelen megállapodás hatálya alá tartozó fuvar során (telephelyről, vagy indulási ponttól a teljesítési helyig, telephelyig, üzemterületig) a fuvarozási, szállítmányozási tevékenység teljes időtartama alatt üzemszerűen, nyomkövetésre alkalmas módon üzemeltetni, használni, valamint a fuvarozási, szállítmányozási tevékenység során köteles azt a gépjárműben tartani. Szerződő Felek megállapodnak, hogy Közszolgáltató, illetve annak közreműködői vagyonbiztonsági szempontok érvényesítése mellett az adatrögzítés folyamatosságának és zavartalanságának biztosításával egyidejűleg jogosultak a loggert a gépjárművön kívül az adott gépjármű vezetőjének birtokában tartani.
   4. Közszolgáltató köteles arról gondoskodni, hogy a logger használatára vonatkozó adatvédelmi szabályok maradéktalanul érvényre jussanak mind a saját, mind a közreműködő alkalmazottai esetében. Közszolgáltató és közreműködője ezen kötelezettségét akkor teljesíti, amikor minden – a személyes adatkezelés által érintett – személy írásbeli dokumentummal alátámasztott, igazolhatóan megfelelő tájékoztatást kapott a logger használatával összefüggő adatkezelésről. Közszolgáltató és közreműködője köteles az érintett személyek – személyes adataik kezeléséhez való hozzájárulásáról szóló – nyilatkozatainak egy példányát az első havi elszámolással egyidejűleg az OKTF NHI rendelkezésére bocsátani. Minden további változást a Közszolgáltató és közreműködője köteles az esedékes havi elszámolással egyidejűleg az OKTF NHI rendelkezésére bocsátani.
   5. Közszolgáltató és közreműködője soron kívül köteles bejelenteni, ha
5. a logger valamilyen okból üzemképtelenné válik,
6. a logger elveszett, vagy megsemmisült,

annak érdekében, hogy az OKTF NHI a tulajdonát képező loggert visszavegye, illetve szükség esetén annak pótlásáról, valamint a megfelelő vagyonvédelmi és biztosítási intézkedésekről gondoskodjon; továbbá ha

1. a loggert be nem jelentett közreműködőnek adja át,

annak érdekében, hogy az OKTF NHI a fuvarkövetéshez a szükséges rendszerbeállításokat soron kívül végrehajthassa. Ez nem mentesíti a Közszolgáltatót a változásnak az OKTF NHI felé történő bejelentési kötelezettsége alól.

* 1. Az OKTF NHI a Ktdt. 20. § (1) bekezdés *e)* pontjának végrehajtása során ellenőrizheti a gépjárművön a nyomkövető eszköz működését, használatát. Amennyiben az ellenőrzés feltárja, hogy a Közszolgáltató a loggert nem, vagy nem megfelelően használja, úgy az OKTF NHI saját mérlegelése alapján a 10.4. pontban meghatározott kötbért követelheti.
  2. Az OKTF NHI a Közszolgáltató kérésre elektronikus úton rendelkezésre bocsátja a hulladékszállításokról a logger által gyűjtött adatokat (fuvareszköz, indulás – érkezés helye, szállított hulladék megnevezése, súlya). Amennyiben a Közszolgáltató adatkérése a közreműködőjére vonatkozik, a közreműködőt erről az OKTF NHI egyidejűleg tájékoztatja.
  3. Az OKTF NHI a Közszolgáltató közreműködője kérésre, saját tevékenysége tárgyában elektronikus úton rendelkezésre bocsátja a hulladékszállításokról a logger által gyűjtött adatokat (fuvareszköz, indulás – érkezés helye, szállított hulladék megnevezése, súlya), és a rendelkezésre bocsátással egyidejűleg erről tájékoztatja a Közszolgáltatót.
  4. OKTF NHI a loggerrel kapcsolatos részletes szabályokról (műszaki paraméterek, üzembe helyezés, stb.) tájékoztatja Közszolgáltatót.
  5. Közszolgáltató köteles a loggert és annak tartozékait kellő gondossággal használni, kezelni és megóvni, ezen kötelezettség be nem tartásából származó minden felmerülő kárért teljes anyagi felelősséggel tartozik.

1. **Az elszámolás**
   1. A Felek a 2. mellékletben megjelölt, hasznosítási kötelezettséggel érintett hulladék tekintetében egymásnak rendszeresen adatot szolgáltatnak.
   2. A Közszolgáltató a jelen Szerződésben vállalt mennyiségek elszámolására adatszolgáltatásra kötelezett.
      1. A havi elektronikus és papír alapú jelentés tartalma/dokumentumai:

- Főlap

- Allapok (anyagáramonként)

- Csatolt dokumentumként az allapokon feltüntetett valós gazdasági eseményt alátámasztó bizonylatok a 3.15. pont szerint

A Havi jelentésekben csak olyan számlák (jelen szerződés 3.15 *a)* pont) fogadhatók be, amelyeket záradékkal a Közszolgáltató ellátott.  Záradékkal kell ellátni a számlát, amennyiben havi jelentésében a Közszolgáltató nem a számlán szereplő teljes mennyiséget kívánja elszámolni. A számla eredeti példányára rá kell vezetni a Szerződés számát, valamint az adott hónapban elszámolni kívánt anyagáram mennyiségét. Jelen Szerződés 8. pontja szerinti elszámolásra a záradékkal ellátott  eredeti számla hitelesített másolata nyújtható be, melyre a Közszolgáltató rávezeti az „Eredetivel megegyező másolat” rájegyzést.

Mellékletek:

1. Havi Hasznosítói nyilatkozat

2. Hulladék átvételét igazoló adatlap (Időszakban hasznosított - Hasznosítói)

3. Hulladék átvételét igazoló adatlap (Időszakban hasznosított - Átvevő)

4. Nyilatkozat a hulladékudvarban átvett hulladékról

5. Hulladékanalízis (együtt gyűjtött hulladékra)

Kifizetést megalapozó dokumentumok, nyilatkozatok, igazolások, bizonylatok

A főlapot és az allapokat a HGAS rendszeren keresztül kell kitölteni. Ezt követően a HGAS rendszerből kell nyomtatni, majd cégszerű aláírással ellátva postai, valamint a táblázatokat elektronikus úton is megküldeni A4 méretben az OKTF NHI részére.

* 1. A tárgyhót követő hó 15. napjáig a havi jelentés főlapjának, allapjainak (anyagáramonként), és csatolt dokumentumként az allapokon feltüntetett valós gazdasági eseményt alátámasztó bizonylatoknak, valamint mellékleteinek, továbbá valamennyi egyéb kötelező dokumentumnak be kell érkeznie elektronikusan a HGAS rendszeren keresztül és papír alapon az OKTF NHI-hoz. Határidőben beérkezettnek minősül a havi jelentés és valamennyi melléklete, amennyiben a dokumentumokat legkésőbb tárgyhót követő hó 15. napján elektronikus úton a jelentes@oktf-nhi.gov.hu e-mail címre beküldik és a papír alapon beküldendő dokumentumokat ajánlott küldeményként postára adták.

A Szerződés hatályba lépését megelőző, de legkorábban 2016. január 1-jét követő időszakra vonatkozó havi jelentés dokumentumait havi bontásban, a szerződéskötés hónapjának elszámolásával egy időben, legkésőbb tárgyhót követő hó 15. napjáig kell a jelen pont szerinti formátumban az OKTF NHI-hoz benyújtani. Az így benyújtott elszámolásokra is alkalmazni kell a szerződés 4.3. és 11.3. pontját.

* 1. A havi jelentés elkészítéséhez használandó adatlapokat, a HGAS felhasználónevét és jelszavát az OKTF NHI a Szerződéssel egyidejűleg megküldi a Közszolgáltatónak. A partnernek a bejelentkezést követően felhasználói fiókját aktiválni kell és jelszót az első bejelentkezéskor meg kell változtatni. Az OKTF NHI fenntartja magának a jogot, hogy a havi jelentés adattartalmát, formátumát és az elszámolásra vonatkozó követelményeket egyoldalúan módosítsa, és erről a Közszolgáltatót köteles legkésőbb a változtatással érintett havi jelentés leadási határidejét megelőző 30. napig tájékoztatni. Amennyiben a Közszolgáltató a havi jelentés és mellékletei benyújtását illetően késedelembe esik, a tárgyhavi fizethető Díj késedelmes munkanaponként – késedelmi kötbér címén – a tárgyhavi fizethető Díj 0,3 %-ával csökkenthető. A késedelmes napokat a havi jelentésnek az OKTF NHI-hoz ajánlott küldeményként történő postára adásáig kell számítani.
  2. Felek megállapodnak, hogy adott havi jelentéshez kapcsolódóan az OKTF NHI-nak legfeljebb egy hiánypótlást kérő levél kiküldésére van lehetősége. A Közszolgáltató az általa észlelt hiányosság esetén a megküldött havi jelentéshez kapcsolódóan önkéntesen is élhet hiánypótlással. Az OKTF NHI a hiánypótlást kérő levelében teljes körű hiánypótlási listát közöl. Amennyiben a Közszolgáltató a hiánypótlást kérő levelet követően nem pótolja a hiányosságokat az ott megadott határidőre, de a havi jelentésben elszámolni kért mennyiség igazolásához szükséges dokumentumokat (jelen Szerződés 3.15. *a)* pont) hiánytalanul megküldte, a mennyiség a szerződéses mennyiségi teljesítésnél figyelembe vételre kerül, azonban az igényelt Díj kifizetésére a Közszolgáltató nem válik jogosulttá. A pénzügyi hiánypótlást (jelen Szerződés 3.15. *b)* pont) a Közszolgáltató legkésőbb a tárgyévet követő év március 31-ig teljesítheti. A kifizetés jóváhagyásához szükséges mennyiségi és pénzügyi dokumentumok és adatok teljes körű hiánypótlását követően az OKTF NHI az általános szabályok szerint állítja ki a teljesítési igazolást.
  3. A havi jelentés kizárólag a jelen Szerződés 8.2. pontjában megjelölt dokumentumokkal együtt érvényes. A díjfizetéshez kapcsolódó ellenőrzésre vonatkozó határidő az utolsó dokumentum beérkezésének napjától számítandó.
  4. A havi jelentés formai követelménye, hogy papír alapon benyújtott dokumentumok cégszerűen kerüljenek aláírásra, valamint ha a havi jelentés 1., 2., 3. melléklete, válogatási jegyzőkönyv másolatban kerül megküldésre akkor ezen dokumentumokat a Közszolgáltató hitelesítő záradékkal igazolja, hogy azok a birtokában lévő dokumentummal mindenben megegyeznek.
  5. Amennyiben a havi jelentés elkészítésére, az OKTF NHI-val történő kapcsolattartásra a Közszolgáltató harmadik fél részére ad meghatalmazást, vagy harmadik féllel köt megbízási szerződést, köteles csatolni a vonatkozó jogszabálynak megfelelő meghatalmazást vagy megbízási szerződést, valamint a kijelölt kapcsolattartó elérhetőségét az adatszolgáltatás keretében megjelölni.
  6. Amennyiben a Közszolgáltató a havi jelentés lezárását követően ismeri fel, hogy a havi jelentésben foglalt adatokat nem a Szerződésnek vagy a jogszabályoknak megfelelően állapította meg vagy a havi jelentés számítási hiba vagy más elírás miatt az igényelt Díj tekintetében hibás, a Közszolgáltatónak lehetősége van arra, hogy a hiba kijavítása érdekében adatmódosítási kérelemmel éljen az OKTF NHI felé. Az adatmódosítási kérelem elbírálása az OKTF NHI egyedi mérlegelése alapján történik. Adatmódosítási kérelem benyújtására a tárgyévet követő év március 31-ig van lehetőség, a határidő elmulasztása jogvesztő. Nem kezdeményezhető adatmódosítás arra a lezárt havi jelentésre, amely olyan időszakot érint, amelyet a Nemzeti Adó- és Vámhivatal (a továbbiakban: NAV) vizsgálat alá vont és a vizsgálatról szóló megbízólevél kézbesítése – kézbesítés hiányában annak átadása – megtörtént.
  7. Az OKTF NHI felhívja a Közszolgáltató figyelmét arra, hogy amennyiben a Közszolgáltató érvényes minősítési engedélye nem terjed ki a szerződés 2. mellékletében elszámolni kívánt azonosító kód szerint megjelölt anyagáramokra és a minősítési engedélyben szereplő engedélyezett éves mennyiségek nem fedik le a vállalt mennyiségeket a megjelölt anyagáramok vonatkozásában, kivéve a vegyes települési hulladékból utóválogatással elkülönített EWC 19 12 alcsoportú hulladékkódokat, az OKTF NHI-nek nem áll módjában a kifizetéseket teljesíteni.
  8. Amennyiben az elektronikus bevallás az OKTF NHI informatikai rendszerének meghibásodása miatt meghiúsul, a közszolgáltató a hibát köteles jelezni az OKTF NHI számára a [hgas.helpdesk@oktf-nhi.gov.hu](mailto:hgas.helpdesk@oktf-nhi.gov.hu) e-mail címen.
  9. Az OKTF NHI a tárgyévre vonatkozóan teljesített hulladékmennyiségekről, illetve a kifizetett Díjakról az Éves jelentést tárgyévet követő év május 31. napjáig elkészíti és megküldi a Közszolgáltatónak.

1. **A Díj megfizetése**
   1. A Díj fizetésének feltétele a havi jelentésnek az OKTF NHI részére történő beérkezése a 8.2. pontban részletezettek szerint, valamint a teljesítés OKTF NHI által történő elismerése. Az OKTF NHI támogatást kifizetni csak a tárgyévben hasznosításra átadott hulladék után tud.
   2. A Közszolgáltató köteles csatolni a Hasznosító nyilatkozatát arról, hogy (a vonatkozó hatósági előírások betartása mellett) az átvett csomagolási hulladékokat az átvételtől számított 90 napon belül hasznosítja.
   3. Külföldre kiszállított csomagolási hulladék esetén a Közszolgáltató köteles csatolni a külföldi Hasznosítói nyilatkozatot, a kiszállítást igazoló dokumentumok másolatait (CMR vagy CIM, és Annex7) valamint az OKTF NHI kérésére a külföldi Hasznosítónak az elszámolásban érintett hulladék hasznosítására vonatkozó, az illetékes hatóság által kibocsátott engedélyét és annak hiteles fordítását. Amennyiben a külföldi Hasznosító engedélye az OKTF NHI – honlapján közzétett – adatbázisában megtalálható, a Közszolgáltatónak nem kell azt becsatolnia.
   4. Az OKTF NHI a beérkezett, a jelen Szerződés 8.2. pontjában meghatározott havi jelentést a teljes dokumentáció beérkezésétől számított 30 napon belül ellenőrzi. Az ellenőrzés időtartamát a teljes – minden előírt mellékletet és egyéb adatszolgáltatást, bizonylatot, igazolást tartalmazó – havi jelentés beérkezésétől kell számítani. Az ellenőrzés időtartamába a hiánypótlás ideje (a hiánypótlást kérő levél postára adásától, a hiányzó dokumentumoknak/információknak az OKTF NHI-ba történő érkezése napjáig) nem számít bele. A hiánypótlásra a kézbesítéstől számított legfeljebb 15 nap áll a Közszolgáltató rendelkezésére, amennyiben ezt a határidőt nem tartja, akkor a Szerződés 8.4 pontjában meghatározott késedelmi kötbér szabályai alkalmazandóak. Határidőben beérkezettnek minősül a hiánypótlás, amennyiben azt legkésőbb a határidő utolsó napján ajánlott küldeményként postára adták. Az OKTF NHI a havi jelentést ellenőrzi és az elfogadott, a Közszolgáltató által számlázható Díjakat írásban visszaigazolja (teljesítési igazolás).

Amennyiben rajta kívülálló ok miatt a Közszolgáltató a havi jelentéshez kért hiánypótlást határidőn belül nem tudja beküldeni, havi jelentésenként egy alkalommal írásban kérheti a határidő 10 nappal történő meghosszabbítását.

* 1. Amennyiben az OKTF NHI a benyújtott havi jelentés alapján a teljesítés elismerését megtagadja (vitatott teljesítés), a Közszolgáltatóval az elismerés megtagadásának okát 5 munkanapon belül írásban közli. Amennyiben a Felek között az egyeztetés 30 naptári napon belül nem vezet eredményre, az arra jogosult fél jogorvoslati igényét a magyar jog szabályai szerint, a 14.3. pontban foglalt, kizárólagos illetékességgel rendelkező bíróságon jogosult érvényesíteni. Ha a Felek közötti egyeztetés eredményes, teendőiket, kötelezettségeiket jegyzőkönyvben rögzítik.
  2. Az OKTF NHI a teljesítési igazolással egyidejűleg elszámolást készít a jelen Szerződés 8.4. pontjában, illetve a 10. fejezetben rögzített kötbérre, és annak indokoltságára, továbbá egyéb levonásra vonatkozóan, melyet a teljesítési igazolással együtt megküld (elektronikusan és nyomtatot formában) a Közszolgáltatónak. A kötbérigényt és egyéb levonást a teljesítési igazolás tartalmazza.
  3. A Közszolgáltató kizárólag az OKTF NHI 9.4. pont szerinti teljesítési igazolásának kézhezvételét követően jogosult a visszaigazolásban rögzítettek szerinti szabályos – adott esetben a jelen Szerződés 8.4. és 10.2. pontjában rögzített levonás mértékét tartalmazó – számla kibocsátására. A fizetési határidő a számla kiállításának napjától kezdődő 30. naptári nap. A Közszolgáltató vállalja, hogy az OKTF NHI által kiállított teljesítési igazolás kézhezvételét követő 8 napon belül a számlát kiállítja.A számla kiállítását követő három munkanapon belül a Közszolgáltató elküldi az OKTF NHI részére a számlát. A Felek az általános forgalmi adóról szóló 2007. évi CXXVII. törvény 58. §-a alapján, utólagos havi elszámolásban állapodnak meg.
  4. A számla kifizetésének feltétele, hogy a Közszolgáltató csatolja a köztartozásmentes adózói adatbázisból a kinyomtatott és cégszerűen aláírt lekérdezési lapot. Ezen adatbázisban történő szereplés hiányában a Közszolgáltató köteles a számlához csatolni a köztartozás mentességet igazoló, 30 napnál nem régebbi, NAV nemleges együttes adóigazolást.
  5. A számla befogadása esetén az OKTF NHI a számla beérkezését követően az előző pont szerinti 30 napos fizetési határidőt figyelembe véve teljesíti a Díj megfizetésére irányuló kötelezettségét banki átutalás útján.
  6. Amennyiben a valóságnak nem megfelelő adat- vagy információszolgáltatás következményeként az OKTF NHI a Közszolgáltató felé nagyobb Díjat fizetett ki, mint amekkora a jelen Szerződés alapján a Közszolgáltatónak járna, az OKTF NHI követelheti a tévesen kifizetett Díjnak a valótlan tartalmú adatszolgáltatással érintett naptári félévet megelőző utolsó napon érvényes jegybanki alapkamattal növelt összegét a kifizetés napjától a Közszolgáltató által történő adatmódosítási kérelem postára adásáig terjedő időtartamra, melyet a Közszolgáltató 8 munkanapon belül köteles az OKTF NHI bankszámlájára megfizetni. A befizetett összeg nem mentesíti Közszolgáltatót az egyéb jogszabályokban meghatározott következmények alól.

1. **Biztosítékok, jogkövetkezmények**
   1. Az éves várható gyűjtési teljesítés tekintetében a tárgyév július 31. napja forduló napnak számít. Amennyiben az éves szinten jelen Szerződésben anyagáramonként a vállalt hulladékmennyiségek vonatkozásában az I-VII. havi időarányos részéhez képest a forduló napon bármelyik anyagáramban 75 %-nál kevesebbet teljesít a közszolgáltató, köteles készlet nyilatkozatott tenni a tárgyév július 31. napjáig gyűjtött, hasznosításra át nem adott hulladék tekintetében. Valóságnak nem megfelelő adatokat tartalmazó készletnyilatkozat a jelen Szerződés OKTF NHI általi azonnali felmondását vonhatja maga után.
   2. Az éves gyűjtési teljesítés tekintetében a tárgyév december 31. napja, a közszolgáltatási szerződés lejártának, vagy a hulladékgazdálkodási közszolgáltatás ellátása megszűnésének napja is forduló napnak számít. Amennyiben a Közszolgáltató ezen a forduló napon nem teljesíti a jelen Szerződés 2. mellékletében vállalt mennyiség legalább 95 %-át (bármely anyagáramban) és nem kezdeményezte a 2. melléklet módosítását, úgy hibás teljesítési kötbér terheli. A hibás teljesítési kötbér mértéke az anyagáramonkénti elmaradás mértékének 25 %-a, de legfeljebb a teljes (összes anyagáramban felmerülő) mennyiség nettó ellenértékének 10 %-a. A kötbér az azt közlő teljesítés igazolás kézhezvételét követő 15. napon válik esedékessé. A tárgyév december 31-i forduló napon a jelen Szerződés 10.1. pontjában meghatározott készletnyilatkozat nem fogadható el.
   3. Amennyiben az OKTF NHI a Díj fizetésével késedelembe esik, a Közszolgáltatót késedelmi kamat illeti meg. A késedelmi kamat mértéke a késedelemmel érintett naptári félévet megelőző utolsó napon érvényes jegybanki alapkamat.
   4. A Közszolgáltató esetenként 100.000.- Ft/alkalom összegű kötbért köteles fizetni abban az esetben, ha az OKTF NHI által végzett ellenőrzés során a jelen Szerződésben rögzített és a környezetvédelmi termékdíjról szóló 2011. évi LXXXV. törvény (továbbiakban: Ktdt.) valamint annak végrehajtási rendelete és a kapcsolódó egyéb jogszabályok által előírt ellenőrzési tevékenység biztosítására vonatkozó kötelezettségét megsérti. Ezen pont szerinti kötbér az írásbeli felszólításban rögzített határidő eredménytelen lejártát követő napon válik esedékessé.
   5. A 10.2. és 10.4. pont szerinti kötbér alkalmazását megalapozó tény megállapítására az OKTF NHI jogosult. Az OKTF NHI jogosult a határidőre önként meg nem fizetett kötbért a Közszolgáltatót illető Díjból visszatartani (beszámítás).
2. **A Díjfizetés további feltételei**

A Közszolgáltató az általa begyűjtött hulladékmennyiséget hasznosításra való előkészítés, előkezelés vagy a már előkezelt hulladékot hasznosítás céljából a Hulladékkezelőnek átadja.

Amennyiben az átvevő Hulladékkezelő nem Hasznosító, a Közszolgáltató az átvételt igazoló adatlapot köteles a havi jelentéshez csatolni. Díjfizetés azonban kizárólag a Hasznosítónak átadott és hasznosítói igazolással igazolt mennyiség után jár.

11.3. A díjfizetés csak 2016. január 1-jétől az elszámolással érintett hónap végéig esedékes időarányos mennyiségre (de legfeljebb ennek a 110 %-ig) történhet. Az e fölötti rész a következő elszámolási időszakban figyelembe vehető, valamint a vállalt éves mennyiség augusztus 1-jét követő módosításával kérelmezhető. A Közszolgáltatónak lehetősége van arra, hogy tárgyév augusztus 1-jétől augusztus 31. napjáig, ezt követően tárgyév december 31. napjáig – kivételes esetekben méltányossági alapon tárgyévet követő év január 15. napjáig –, legfeljebb egy-egy alkalommal a Szerződésben vállalt éves hulladék mennyiségek módosítását kezdeményezze, a 2. melléklet új adatokkal történő, három példányban való benyújtásával. Az OKTF NHI diszkrecionális joga a módosítás befogadásáról, elutasításáról vagy a tárgyévet követő év január 15. napjáig történő benyújtás elfogadásáról dönteni. A döntésről az OKTF NHI 60 napon belül értesíti Közszolgáltatót. Amennyiben az OKTF NHI a megküldött 2. melléklet módosításához írásban hozzájárult, a 2. melléklet helyébe – külön szerződésmódosítás nélkül – a módosított 2. melléklet lép. A szerződésmódosítással érintett mennyiséget az elszámolás során a módosítás mindkét fél általi aláírásától (a későbbi aláírás dátumától) kell figyelembe venni. Amennyiben a tárgyév augusztus 1-je előtt a Közszolgáltató közszolgáltatási szerződése valamely település tekintetében megszűnik vagy Közszolgáltató új településsel szerződést köt, erről a Közszolgáltató 10 munkanapon belül köteles tájékoztatni az OKTF NHI-t, és az ennek megfelelően módosított 1. mellékletet megküldeni. Amennyiben a Közszolgáltató közszolgáltatási szerződése valamennyi település vonatkozásában megszűnik, Felek elszámolnak egymással, OKTF NHI megküldi Közszolgáltatónak az éves jelentését, annak Közszolgáltató általi átvételével jelen Szerződés megszűnik. E két esetben a 2. melléklet módosítását a Közszolgáltató a Szerződés megszűnését megelőző három hónapon belül kérheti.

11.4. A 11.3. pontban foglaltaktól eltérően a Közszolgáltató a tárgyév augusztus 1-je előtt is jogosult kezdeményezni a 2. melléklet módosítását, amennyiben az azért válik szükségessé, mert a Közszolgáltató a nem rendszeres hulladékszállítás szabályairól és az ennek során eljáró állami szervek kijelöléséről szóló 292/2013. (VII. 26.) Korm. rendeletben foglaltak szerint ideiglenes ellátás vagy szükségellátás végzésére kijelölésre kerül, vagy a kijelölés megszüntetésére kerül sor.

1. **Ellenőrzési jogosultság**
   1. Az OKTF NHI-nak az ellenőrzés végzésére a Ktdt., az egyéb vonatkozó jogszabályok és a jelen Szerződés vonatkozó rendelkezései alapján van lehetősége.
   2. Az OKTF NHI az ellenőrzés során jogosult
2. az Ellenőrzött székhelyére, telephelyére, az ott található építményekbe, műszaki létesítményekbe belépni;
3. a termékdíjköteles termékkel kapcsolatos hulladék gyűjtésére, begyűjtésére, szállítására, hasznosításra előkészítésére, rakodására, hasznosítására szolgáló eszközöket, létesítményeket, műtárgyakat, berendezéseket, gépeket, illetőleg rendszereket megvizsgálni;
4. a termékdíjköteles termékkel kapcsolatos hulladékok fizikai - kémiai tulajdonságait – szükség szerint mintavételezéssel – megvizsgálni és elemezni, továbbá az így képződött adatokból idősorokat képezni, monitoring tevékenységet folytatni;
5. a hulladékkal összefüggő munkafolyamatokat megtekinteni;
6. a termékdíjköteles termékkel kapcsolatos hulladékokkal kapcsolatos nyilvántartásokat, okiratokat, bizonylatokat megtekinteni, arról feljegyzést, másolatot készíteni;
7. olyan adatgyűjtést, feldolgozást elvégezni, amelyből e tevékenységet jellemző anyagmérleg meghatározható;
8. a Szerződésben vállalt kötelezettségeket és a gyorsjelentésekben, összesítésekben közölt adatokat tételesen ellenőrizni.

Az OKTF NHI ellenőrzési jogosultsága – a szabályszerű elszámolás érdekében – a gyűjtés és hasznosítónak történő átadás utolsó napjától (december 31. napjától) számított 120 napig áll fenn.

Az ellenőrzés kiterjedhet – a Ktdt.-ben meghatározottak figyelembevételével – a jogszabályban, Szerződésben foglaltak betartásának vizsgálatára, illetve helyszíni ellenőrzésre.

12.4.1. A helyszíni ellenőrzés típusai:

a.) díjfizetési időszakon belüli ellenőrzés,

b.) havi jelentéshez, azaz a kifizetéshez kapcsolódó ellenőrzés, melynek határideje a 9.4. pontban meghatározottak szerint alakul,

c.) díjfizetési időszakot, illetve időszakokat követően végzett ismételt ellenőrzés.

A kifizetéshez kapcsolódó dokumentumalapú ellenőrzés a benyújtott dokumentumok ellenőrzéséből áll, amely kiterjed különösen:

* + 1. arra, hogy a benyújtott havi jelentés és mellékletei az elszámolhatóság szempontjából megfelelőek-e;
    2. arra, hogy a jelen Szerződésben foglalt mennyiségi és pénzügyi előrehaladási feltételeknek megfelelnek-e, illetve valós mennyiségi adatokon alapulnak-e;
    3. arra, hogy a benyújtott havi jelentés és mellékletei adattartalma összhangban van-e az elszámolási időszakra vonatkozó kifizetési előrejelzéssel és az elszámolhatósági szabályokkal;
    4. arra, hogy az elszámolási időszakban a köztartozás-mentesség fennáll-e;
    5. a bejelentett technológia alkalmazására.

A helyszíni ellenőrzés kiterjed különösen arra, hogy:

* + 1. a benyújtott dokumentumok valós mennyiségi adatokon alapulnak-e, és megfelelnek-e a jelen Szerződésben vállalt kötelezettségeknek és szakmai célkitűzéseknek;
    2. a havi jelentés mellékleteként benyújtott alátámasztó bizonylatok, egyéb dokumentumok eredeti példánya rendelkezésre áll-e, és megegyezik-e a havi jelentéshez benyújtott másolattal;
    3. az ellenőrzött által benyújtott vezetői nyilatkozat összhangban van-e az azt megalapozó bizonylatokkal;
    4. a jelen Szerződés szerinti tevékenység folytatásának helyén található hulladékkezeléssel érintett termékek, anyagok fizikai paramétereinek rögzítése a jogszabályoknak megfelelően megtörtént-e;
    5. az új technológia alkalmazására, a hasznosítási technológia megvalósításának, illetve megvalósíthatóságának technológiai ellenőrzésére.
  1. Az ellenőrzés lefolytatására az OKTF NHI-val munkaviszonyban álló személy, az ellenőrzésben közreműködésre – egyedi meghatalmazás alapján – az OKTF NHI-val szerződéses jogviszonyban álló személy jogosult. A közreműködő önálló ellenőrzési cselekményt nem végezhet. Az ellenőrzésre való jogosultságot az ellenőrzést végző személyazonosításra alkalmas okmánnyal és megbízólevéllel, a közreműködő pedig személyazonosításra alkalmas okmánnyal és az egyedi megbízólevéllel igazolja.
  2. Az OKTF NHI az ellenőrzéshez – az egyedi megállapodásban meghatározottak szerint – kérheti hatóság, illetve szakértő közreműködését.
  3. Az ellenőrzés lefolytatásáról az ellenőrzést megelőzően az OKTF NHI írásban értesíti (előzetes bejelentés) az Ellenőrzöttet, kivéve, ha azzal az ellenőrzés célját vagy eredményességét veszélyeztetné. Az Ellenőrzött köteles az ellenőrzésben közreműködni, és az ellenőrzésről készült jegyzőkönyv aláírására jogosult személyt az általa meghatározott munkaidőben folyamatosan biztosítani. Az ellenőrzésről készült jegyzőkönyv aláírására jogosult személynek, amennyiben nem a Közszolgáltató törvényes képviselője, a jogszabályoknak megfelelő meghatalmazással kell rendelkeznie. Az előzetes bejelentéssel – írásban (levélben, e-mailben) – jelzett ellenőrzés halasztásának indítványozására az Ellenőrzött – elháríthatatlan okok megjelölésével – egy alkalommal írásban jogosult, legkésőbb az ellenőrzés megkezdését megelőző 3 munkanappal. Amennyiben az Ellenőrzött egynél többször kezdeményezi az ellenőrzés elhalasztását, illetve ha az ellenőrzést akadályozza, a 10.4. pontban foglaltak az irányadóak.
  4. Helyszíni ellenőrzés a tevékenységgel érintett székhelyen, illetve telephelyen, a tevékenység végzése idején folytatható. Ellenőrzés szempontjából telephelynek minősül a közterületen kialakított szelektív hulladékgyűjtés céljára szolgáló terület, gyűjtőpont, a hulladékudvar és az átrakó is.
  5. Ha az Ellenőrzött tevékenységéhez más személy, szervezet ingatlanát veszi igénybe, az ingatlan tulajdonosának, kezelőjének hozzájárulását a Közszolgáltatónak kell biztosítania.
  6. Az OKTF NHI a saját jogú ellenőrzése kapcsán jogosult idő- és helymeghatározással ellátott eszközzel hang, kép és mozgókép rögzítésére, és az így szerzett adat bizonyítékként való felhasználására.
  7. Az OKTF NHI a saját jogú ellenőrzése során mintát vehet. A mintát és a mintavételhez, valamint a helyszíni vizsgálathoz szükséges edényzetet díjmentesen az Ellenőrzött bocsátja rendelkezésre a vizsgálat elvégzésének időtartamára. A mintavételről jegyzőkönyv készül, melyet 3 példányban kell kiállítani (első példánya az OKTF NHI példánya, másodpéldánya a mintát kíséri, harmadpéldánya az Ellenőrzött példánya).
  8. Az Ellenőrzött köteles a tevékenység végzésének helyétől eltérő helyen tárolt, az ellenőrzéssel érintett dokumentumok 5 napon belüli bemutatására. A bemutatás helyét és idejét az ellenőrzésről készített jegyzőkönyvben kell rögzíteni.
  9. Az OKTF NHI az ellenőrzésről, valamint az Ellenőrzött szóbeli nyilatkozatáról jegyzőkönyvet köteles készíteni, melyet az Ellenőrzött részére az ellenőrzést követően igazolt módon átad. Az Ellenőrzött által vitatott jegyzőkönyvi megállapítások tisztázása érdekében ésszerű határidőn belül szakmai egyeztetést kell tartani, melyről a Felek kiegészítő jegyzőkönyvet készítenek.
  10. Az Ellenőrzött jogosult az ellenőrzést végző személyazonosságáról meggyőződni, az ellenőrzési cselekménynél jelen lenni, illetve megfelelő képviseletről gondoskodni. Az Ellenőrzöttnek joga van továbbá az ellenőrzés során keletkezett iratokba betekinteni, ennek során minden olyan iratba betekinthet, arról másolatot készíthet, vagy saját költségére készíttethet, amely jogainak érvényesítéséhez, kötelezettségeinek teljesítéséhez szükséges.
  11. Az Ellenőrzöttnek joga van a megállapításokkal kapcsolatban felvilágosítást kérni, azokra észrevételt tenni, bizonyítási indítványokat előterjeszteni, a jegyzőkönyv tartalmát megismerni, és arra a jegyzőkönyv átadását, kézbesítését követő 15 napon belül írásban észrevételt tenni. Az Ellenőrzött indokolt észrevételei alapján kiegészítő ellenőrzésnek van helye.
  12. A Közszolgáltató – az információs önrendelkezési jogról és az információszabadságról szóló 2011. évi CXII. törvény 5. § (1) bekezdés *a)* pontja, illetve az adózás rendjéről szóló 2003. évi XCII. törvény 54. § (1) bekezdés *c)* pontja alapján – a jelen Szerződés aláírásával kifejezetten hozzájárul, hogy az OKTF NHI az ellenőrzése szempontjából vizsgálandó – a Közszolgáltató adótitkot vagy személyes adatait tartalmazó – adatait megismerhesse. A Közszolgáltató továbbá biztosítja, hogy jelen pont rendelkezése a közreműködői személyes adataira is kiterjedjen.

1. **Szerződés megszüntetése**
   1. Jelen Szerződés egyoldalú rendes felmondással nem szüntethető meg.
   2. Amennyiben a Közszolgáltatókra vonatkozó jogszabályi feltételek megváltozása miatt a Közszolgáltató nem láthat el jogszerűen közszolgáltatói tevékenységet, a Szerződést az OKTF NHI jogosult felmondani, ide nem értve a Ht. 45. § (3) bekezdésében meghatározott eseteket, amikor a Közszolgáltató a hulladékgazdálkodási közszolgáltatást legfeljebb 6 hónapig változatlanul ellátja.
   3. Felek megállapodnak, hogy a jelen Szerződés közös megegyezéssel bármikor megszüntethető, egyébként pedig súlyos szerződésszegés esetén egyoldalú és azonnali hatályú felmondással. Ilyen esetben a Felek egymással a megszűnés napjával elszámolnak.
   4. Az előző pont szerinti súlyos szerződésszegő magatartásnak minősülnek különösen az alábbiak:
      1. amennyiben hitelt érdemlően bebizonyosodik, hogy a Közszolgáltató a Szerződés előkészítése, megkötése, illetve teljesítése során szándékosan vagy súlyos gondatlanságból annak szakmai és pénzügyi tartamát érdemben befolyásoló, valóságnak nem megfelelő adatot szolgáltatott;
      2. kötelező szerződés, engedély vagy egyéb jogosító dokumentum hatályának jelen Szerződés tartama alatti megszűnése, és annak ésszerű időn belül történő meg nem újítása;
      3. amennyiben a Közszolgáltató a Díj érvényesítése során a részéről akár szándékos megtévesztés, akár vezetői ellenőrzés elmulasztása, akár saját belső szabályozásának hiányára vagy hiányosságára visszavezethető ok miatt hitelt érdemlően bebizonyosodik, hogy a Közszolgáltató alacsonyabb hulladékkezelői díjkategóriába eső hulladékot magasabb hulladékkezelői díjkategóriába sorolt hulladékként kísérelt meg elszámolni vagy számolt el;
      4. amennyiben a Közszolgáltató a jelen Szerződés 7.1.-7.4. pontjában foglalt rendelkezéseket megszegi;
      5. amennyiben hitelt érdemlően bebizonyosodik, hogy a Közszolgáltató a 6.5. pontjában foglalt kötelezettségével kapcsolatban valóságnak nem megfelelő adatot szolgáltatott.
   5. A Közszolgáltató az azonnali hatályú megszüntetés esetén köteles megtéríteni a szerződésszegéssel okozott – az OKTF NHI, illetve harmadik személyek részéről felmerült – károkat.
   6. Bármelyik Fél által a teljesítés lehetetlenné válása okainak kérdésében a mindenkor hatályos Ptk. alapján kell eljárni. Ilyen lehetetlenné válási eset különösen a *vis maior*.
   7. A szerződés megszűnése esetén a közszolgáltató köteles az OKTF NHI részére a kiadott loggert működőképes állapotban visszajuttatni.
2. **Záró rendelkezések**
   1. Fentieken túlmenően is kötelesek a Felek egymással együttműködni a jelen Szerződés teljes körű megvalósítása érdekében, és egymást minden – a jelen Szerződés teljesítése szempontjából fontos vagy fontosnak vélt – kérdésről, fejleményről lehetőség szerint előzetesen vagy utólag haladéktalanul értesíteni. Az OKTF NHI az OGyHT módosítását a honlapján közzéteszi és arról a Közszolgáltatót egyidejűleg tájékoztatja.
   2. A jelen Szerződésben nem szabályozott kérdésekben különösen a mindenkor hatályos Ptk., a Ktdt., a Ktdt. végrehajtási rendelete, a Ht., és az egyéb vonatkozó jogszabályok rendelkezései irányadóak a Preambulumban meghatározott szándékkal együtt értelmezve.
   3. Felek kijelentik, hogy jelen Szerződésből eredő jogvitáikra (amennyiben a békés megegyezés nem vezetett eredményre) a Székesfehérvári Törvényszék, illetőleg a Budai Központi Kerületi Bíróság kizárólagos illetékességét kötik ki.
   4. Amennyiben a jelen Szerződés egyes rendelkezései részben vagy egészben érvénytelenné válnak, úgy ez a Szerződés egyéb rendelkezéseinek érvényességét nem érinti. Az érvénytelen rendelkezés helyett a Felek olyan rendelkezésben állapodnak meg, amely jogszerű és a Felek eredeti szerződéskötő szándékának leginkább megfelel.
   5. Az 1. és 2. mellékletek és 1., 2., 3., 4., 5. és 6. adatlapok formai követelménye, hogy cégszerűen, az egyéb adatszolgáltatás pedig – a jelen Szerződés 3.8. és 6.5. pontjában foglalt kivétellel – a Közszolgáltató belső működési rendjének megfelelően az erre jogosult személy által kerüljön aláírásra.
   6. Felek a jelen szerződéssel, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában egyik fél sem hozza nyilvánosságra, vagy illetéktelen harmadik személy tudomására. A Közszolgáltató jelen Szerződés aláírásával tudomásul veszi, hogy nem minősül üzleti titoknak az az adat, amelynek megismerését, vagy nyilvánosságra hozatalát külön törvény közérdekből elrendeli.
   7. Jelen Szerződés mindkét fél általi aláírásával lép hatályba és a Felek szerződésszerű teljesítésével szűnik meg. Amennyiben a Felek nem egy időben írják alá jelen Szerződést, abban az esetben a később aláíró fél aláírásának időpontja a jelen Szerződés hatályba lépésének napja.
   8. Jelen Szerződés elválaszthatatlan részét képezik – és nélkülük a jelen Szerződés érvénytelen – az alábbi mellékletek:

1. melléklet: Településlista

2. melléklet: Vállalt csomagolási hulladék (anyagáram és mennyiség)

Jelen Szerződést a Felek, mint akaratukkal mindenben megegyezőt, az alulírt helyen és időben, cégszerűen 3 (három) példányban aláírták.

, 2016. „ .” Budapest, 2016. „ .”

|  |  |  |  |
| --- | --- | --- | --- |
| |  | | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Búsi Lajos  főigazgató | | **Országos Környezetvédelmi és Természetvédelmi Főfelügyelőség** | |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Tisztség: \_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Cégnév: \_\_\_\_\_\_\_\_\_\_\_\_\_\_\_\_\_\_\_\_\_\_ |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szauter Viktória

mb. főigazgató-helyettes

**Országos Környezetvédelmi és**

**Természetvédelmi Főfelügyelőség**

pénzügyi ellenjegyző